VARAAIT
Kas sa usud, et inimene on käinud Kuu peal? Kust sa tead seda?
Aga kui see ongi osavalt tehtud salaplaan, meedia vale?
Nii arvab ligi 10% ameeriklastest. See teooria on kõikide salaliitudest
innustunute lemmik. Astronautide peal on selgelt näha nööre, kui
nad hüppavad Kuu pinnal, väidab YouTubes levitatud "dokumentaal" ja
jätkab, et kogu TV jaoks filmitud elav pilt oli harjutuste käigus
filmitud materjal. Ma vaatasin seda YouTube lõiku ja ma ei saanud küll
kuidagi nende väidetud nööridest. Ka need muud "tõendid"
ei veennud mind eriti. Aga kust me teame? Kust me teame näiteks, kas
see kivi on Kuu pealt või ei? Ma võin kohe öelda, et see pole Kuu pealt.
Kindlasti mitte. Aga kui kogu avakosmoses kõndimine Kuu pinnal,
kogu Kuu pinnale laskumine, oligi võlts? Aga kui see oligi meeletult
kallis meedia operatsioon? Aga kui keegi pole veel tänapäevani käinud
Kuu pinnal? Aga kui see väike samm inimestele oligi suur samm eritehnika
tööstuse jaoks? On lihtne pilduda kahtlusi. Sest mitte keegi meist
polnud kaasas tõendamas toimunut. Või kust me teame, kas kõik viimase
aja uudised on tõelised. Sa ju polnud seal kohapeal nägemas seda tsunamit
või maavärisemist või vulkaanipurset või neid rahutusi jne. Me peame
uskuma neid, kes olid pealtnägijad ja nende tunnistusi. Sama kehtib ka
Piibli kohta. Me peame uskuma pealtnägijaid ja tõendusmaterjali.
Tere tulemast "Varaaita"! Sel korral räägime sellest, kas Piibel on tõde.
Kas seda võib usaldada?
VARAAIT
Miks peaks Piiblit usaldama? Sellepärast, et Piibel ise ütleb nii.
Peetrus kirjutab oma 2. kirjas:
"Sest me ei ole Issanda Jeesuse Kristuse väge ja tulemist teile
teatavaks tehes mitte järginud kavalasti sepitsetud tühje jutte,
vaid me oleme ise oma silmaga näinud tema suurt aulisust. Sest tema sai
Jumalalt Isalt au ja austust kõige kõrgemalt ault, kui temale kostis
niisugune hääl: "See on minu armas Poeg, kellest mul on hea meel!"
Ja selle hääle me kuulsime taevast tulevat, olles ühes temaga pühal mäel.
Apostel Peetrus toonitab, et Uue Testamendi Evangeeliumid ja kirjad
ei ole ei tema ega ka teiste apostlite väljamõeldud kirjutised
ja mõtted Jumalast. Need pole legendid ega muinasjutud. Neid ei
kirjutatud hoides ühes käes vana rahvapärimust ja teises pliiatsit.
Apostlid ei matkinud muid lugusid, tehes teatavaks Jeesuse väge ja
tulemist. See on vastus neile, kes arvavad, et Piibli kirjutajad on
kajastanud oma aja arusaamu. Kõigepealt Peetrus ütles, et
evangeelium põhineb pealtnägijate tunnistustel. Ta ise oli pealtnägija.
Me olime kohal, kui Jumal rääkis oma Pojaga. Me kuulsime Tema häält, me
nägime Tema kirkust. Peetrus viitab sellele, kui ta koos Johannese ja
Jakoobusega oli koos Jeesusega mäel ja nägid Jeesuse tõelist olemust.
Jeesus muutus nende nähes ja ta ütles, ärge siis öelge, et me valetame. Me
oleme ise näinud, kes Jeesus on. Tuleb tähele panna, et Peetrus
kirjutas seda ligi 30 aastat peale Jeesuse ülestõusmist. Suurim osa
tol ajal elanud pealtnägijatest oli veel elus. Kui Peetrus, Paulus või
evangelistid Johannes, Markus, Matteus ja Luukas oleksid kirjutanud valet,
sepitsenud selle omast peast, mõelnud välja ebaajaloolisi lugusid,
oleks keegi tõusnud nende vastu ja öelnud, et oot, oot. Keegi oleks
öelnud, et nad on valetajad. Kuid mitte kedagi ei ilmunud, sest Piibli
kirjutajad püsisid tõsiasjade juures, nad olid pealtnägijad. On huvitav,
mis loogikaga tänapäevased kahtlejad, ateistid, uurijad, võivad väita, et
neil on suurem valgus ja teadmine, kui neil, kes nägid kõike ja olid
kohapeal. Kuidas on võimalik, et keegi leiab 2000 aastat hiljem tõe,
kui see on täielikus vastuolus pealtnägijate tunnistustega. Kust
on saanud nemad selle suurema valguse kui apostlitel? Kust nüüd
on leitud selliseid tõendeid, mida pole varem leitud ja mis pööravad
kõik peapeale? Isegi kuriteod vananevad paari aastaga nii palju,
et neid on raske peale seda avastada. Peetrus jätkab:
"Ja meil on veel kindlam prohvetlik sõna, ja te teete hästi, et te seda
tähele panete kui küünalt, mis paistab pimedas paigas, kuni päev jõuab kätte
ning koidutäht tõuseb teie südameis. Ja see olgu teile kõigepealt teada,
et ükski prohveti kuulutus Kirjas ei ole omavolilise seletuse jaoks. Sest
inimese tahtel ei ole iialgi ühtki prohveti kuulutust esile toodud, vaid
Pühast Vaimust kantuina on inimesed rääkinud, saades seda Jumala käest.
Peetrus tundis Vana Testamendi prohveteeringuid Kristusest ja nüüd
see ilmutus paistis Peetrusele uue jõuga, ta oli ise näinud nende
prohveteeringute täitumist. Nüüd ta nägi, et prohveteeringud täitusid
Jeesuses. Tema usaldus Piibli ilmutuse vastu suurenes, kui ta ise nägi kõike
täitumas ta oma silme ees. Ta ütles, et see on usaldusväärne Sõna, see
paistab nagu lamp pimeduses. See näitab meile suunda selles ajas,
millest tuleb üha pimedam ja pimedam, kuni koidab see päev kui Jeesus tuleb
tagasi ja me näeme ja tunneme Tema täiuslikku kirkust. Milline on sinu
suhe Piibliga ja milline on sinu oma kogemuse suhe sellesse, mida Piiblis
öeldakse? Kas sa tead, et Piibel on tõde sellepärast, et sa oled kogenud
seda oma elus? Või on Piibel tõde sellest hoolimata, mida sa oled
kogenud või ei ole kogenud? Kas meie kogemus kinnitab Piibli ilmutust,
või innitab Piibli ilmutus meie kogemust? Kindlasti mõlemat pidi. Kui me
näeme oma elus, kuidas raamatu seaduspärasused on tõde, kuidas me
seda kohtame igapäevaelus, siis meie usaldus selle vastu kasvab. Ja kui
me saame Jumalalt palvevastuseid, me näeme imesid, tekib meil soov
tutvuda rohkem Tema sõnaga. Need ei olegi enam vaid usulised teooriad
vaid täiesti tõsi ja üks selle eluga. Ja teistpidi, kui me loeme Piiblit,
siis see mõjutab meie elu nii, et me hakkame nägema ennast ja maailma
ja teisi inimesi uute prillidega, Jumala silmadega. Meil tekib suhe
Jumalaga, suhe Jeesusega selle raamatu kaudu. Siis me ka mõistame,
et Piibel on tõde. Mida enam me oleme suhtes Temaga, seda enam mõistame,
et Piibel on Tema kõne minule ja täiesti tõsi. Apostel Paulus kirjutas:
"Kõik Kiri on Jumala Vaimu poolt sisendatud ja on kasulik õpetuseks,
noomimiseks, parandamiseks, juhatamiseks õiguses, et Jumala
inimene oleks täielik ja kõigele heale tööle valmistunud."
See väljavõte on Jumalarahva Pühast Piiblist. Piibli vana tõlge ütleb, et
iga kirjutis, mis on sündinud Jumala Vaimu mõjul on kasulik ka õpetuseks,
noomimiseks, parandamiseks, juhendamseks jne. Nendel kahel tõlkel
on suur vahe. Ühe kohaselt need tekstid Piiblis, mis on sündinud
Pühast Vaimust, on usaldusväärsed. Teise kohaselt on kogu Piibel sündinud
Pühast Vaimust ja on usaldusväärne igati. Seda tõlke varianti, mille
kohaselt kogu Piibel on sündinud Jumala Vaimust, leidub enamuses
tõlgetes kogu maailmas ja see on minu arvates lähedasem tõlge
kreekakeelsele algtekstile. Piibel ise ütleb, et see on täiesti Jumala
Püha Vaimu kirjutatud. Siis räägiti Vanast Testamendist ja tõenäoliselt
neist kirjadest, mis levisid juba kogudustes. Piiblis mitte ainult pole
Jumala Sõna vaid see on Tema usaldusväärne ilmutus. See on Jumala
Püha Vaimu mõjul sündinud. Siin on õpetust, mida me vajame. Siin on
noomimist, ilma milleta meil läheks kehvasti, siin on tõdesid ja
põhimõtteid, mille poole meil tasuks sirutuda. See kasvatab meid tegema
head. Ja ikkagi on meil kiusatus pidada vaid mõningaid Piibli osasid
usaldusväärsetena nagu vaid osa oleks Jumala kõne ja osa oleks inimese kõne.
Selle otsa komistab tänapäeval päris tihti. Keegi ütles, et Jeesust
ma küll usun, Jeesuse sõnu usun, aga see Paulus, see räägib küll oma juttu,
täitsa mööda. Uues Testamendis on päris hea tekst, aga Vana Testament,
see on täitsa imelik. Me kaldume oma elust välja jätma need asjad,
sellised tõsiasjad, mis meile ei meeldi. Sellepärast osad jätavad
välja terveid Piibli osasid, pidades neid väljamõeldisteks või inimeste
poolt lisatuks. On põhjust küsida endalt, miks mul on raske vastu võtta
seda või teist kohta. Kas see on sellepärast, et ma ei saa aru, mida
seal öeldakse või on see sellepärast, et mul on raske end muuta selle
kohaselt. Tulen selle juure veel ka järgmise saate ajal. Piiblis on
kahte sorti raskeid kohti, või isegi kolme sorti. On neid, mida me ei
mõista ja selliseid on minu arvates Piiblis isegi liiga palju. Siis on neid
kohti, millest ma küll saan aru, aga ma ei kiida heaks kuna need on mingil
moel vastuolus sellega, mida mina pean õigeks. Ja siis on neid kohti,
mida ma ei mõista ega ka kiida heaks. Üldiselt me sedasi loeme Piiblit.
Kui me hakkame Piiblist mingeid osasid välja jätma kui inimeste
arvamusi, neid raskeid või selliseid, mida me ei aktsepteeri, siis meile
ei jää aja jooksul kätte üldse midagi. Me võime vabalt teha, nagu üks
teoloogia üliõpilane, kes saatis oma teoloogia professorile postiga paki,
milles olid ainult Piibli nahkkaaned ja juures kiri: "Siin on ka kaaned
kuna oled võtnud mult kogu sisu!". Me ei tohi ise otsustada, mis on
Piiblis Jumala sõna ja mis ei ole. Jumal tahab anda meile kogu paketi
või mitte midagi. See ei välista tõlgendamist, seda, et me võime
palvetada ja mõelda, kuidas me võiksime sobitada seda sõna oma elus.
See ei välista ka seda, et osad kohad kõnetavad rohkem kui teised. Ega see
pakett ei avane ühtäkki ja hetkega, vaid see avaneb vähehaaval
aastatepikkuse lugemise ja uurimise käigus. Meil on võimalik saada kohe
aimu sellest, mida Jumal räägib kui me avame Piibli ja palume, et Jumal,
räägi selle kaudu. Jumal mitte ainult ei kaitse Piibli usaldusväärsust, Ta
mitte ainult ei ütle, et see on tõde, et kogu Piibel on tõde, usu sellesse,
vaid Ta esitab väljakutse, Ta julgeb esitada meile väljakutse, et me
katsuksime selle läbi. Jeesus ütles: "Kui keegi tahab teha tema tahtmist,
see tunneb, kas see õpetus on Jumalast või kas mina räägin iseenesest."
Pane Piibel proovile. Anna sellele võimalus oma elus, loe seda, anna
sellele aega ja sa märkad, et Jumal räägib selle kaudu. Jumal võtab seda
tõsiselt. Ta veenab sind oma olemasolus ja selles, et Piibli
lubadused on tõde.
VARAAIT
Lisaks sellele, et Piibel ise sedasi kinnitab, on meil palju nii Piibli
siseseid kui ka väliseid tõendeid selle usaldusväärsuse kohta. Esmalt
mõningad üldised tähelepanekud. Piibel on maailma enimmüüdud raamat,
see on maailma levinuim raamat. See on mõjutanud enamate inimeste elu
kui ükski teine raamat. See on muutnud inimeste elu. See on
raamatute kogu, kus on 66 raamatut. Seda on kirjutatud kolmel mandril,
kolmeteistkümnel maal ja kolmes keeles. Seda on kirjutanud üle 40
kirjutaja, tuhande viiesaja aasta jooksul. Nende hulgas oli kindraleid,
peaminstreid, kalureid, tollimehi ja kuningaid, veinivalajaid, põllumehi,
preestreid jne. Seda kirjutati kõrbes, vanglates, lossides, asumisel jne.
See käsitleb väga erinevaid asju, kõike, mis elu juurde kuulub. Ja
ikkagi on see üks tervik. Selles on algusest lõpuni üks mõte - inimkonna
päästmine. Seda läbib punase niidina Jumala lubadus Messiast, kes kord
saabub ja lepitab kõikide inimeste kõikidel aegadel tehtud kõik patud.
See räägib sellest, mis selle Maaga kord juhtub. Kuidas me võime pääseda
igavesest hukatusest. Johannese evangeeliumi peatükis 5 öeldakse, et
te uurite pühi kirju, sest te arvate enestel neis olevat igavese elu, ja
need on, mis tunnistavad minust.
VARAAIT
Piibli usaldusväärsust on sageli põhjendatud kolme testi abil:
sisemine test, väline test ja nö bibliograafiline test. Sisemine test
on see, kas Piibli kirjutajad väidavad, et Piibel on usaldusväärne ja
sellele ma püüdsin just vastata. Väline test on see, et kas mitmed
mittekristlastest ajaloolased, kas nemad on kirjutanud samadest asjadest,
kui Piibli kirjutajad. Kas piiblivälised tekstid langevad kokku Piibliga?
Ja kui uurida antiikkirjandust, siis näiteks Josephus ja Plinius Noorem,
mõlemad ajaloolased, üks juut ja teine roomlane, mõlemate kirjutistes
räägitakse palju samadest asjadest kui evangeeliumites ja kirjades.
Neis ei ole vastuolu Piibli tektsiga. Ka arheoloogilised uurimused on üks
osa välisest testist. Arheoloogias tehakse jätkuvalt uurimusi ja
leitakse tõendeid, mis kinnitavad Piibli ajaloolisust. Näiteks Soodomat
ja Gomorrat peeti kaua vaid müüdiks, kuni Ebla aladelt leiti 15 000
kivitahvlit, millest osades kinnitatakse nende kahe linna
ajaloolisust. Samuti ka Belsassari või hetiitide või kuningas Sargoni
olemasolus kaheldi kaua, kuni see tõestati arheoloogilselt.
Mitte ükski arheoloogiline leid ei ole ümber lükanud Piibli usaldusväärsust.
Selle asemel see kinnitab üha uuesti ja uuesti, et Piiblit võib usaldada.
Veel üks väline test on ehtsuse test, bibliograafiline test.
Kui usaldusväärselt on algupärase teksti sisu on jõudnud meieni? Kas me võime
loota, et meil on käes nüüd sama Piibel mis oli siis, kui seda kirjutati
1500 aasta jooksul? Kõigepealt, koopiate kultuur on ainulaadne, nii
Uut kui Vana Testamenti kopeeriti äärmiselt hoolikalt. Kui kuskil Vana
Testamendi pärgamentidel leiti kolm viga, siis kogu käsikiri hävitati.
Mõelge, et rabi on olnud kirjutamas Malakia raamatu viimast osa ja
korraga sulg libiseb ja värvipott läheb ümber, ja kogu kuudepikkune
või isegi aastatepikkune töö uuesti. Ka Uut Testamenti kopeeriti äärmise
hoolikusega. Qumrani tekstileiud, aastatel 1947-1956 leiti Surnumere
rannikult koobastest savinõudes olevaid nahk- ja papüürusrulle, milles
oli mitmeid katkeid Vana Testamendi raamatutest. Võrreldes neid 150 aastat
enne Kristust kuni 70 aastat peale Kristust kirjutatud tekste uuemate
käsikirjadega tõdeti, et tekst ei olnud praktiliselt üldse muutunud.
Koopiate kirjutamine oli äärmiselt hoolikas ja äärmiselt usaldusväärne.
Paljude antiikkirjutiste koopiad on kirjutatud sadu, isegi üle 1000
aasta hiljem kui algupärased tekstid. Näiteks Herodotose ajaloo esimesed
käsikirjad olid 1300 aastat, Pliniuse ajalookirjutised 900 aastat hiljem
kirjutatud ja Aristotelese omad 1400 aastat hiljem kirjutatud, Lucretiusel
100 aastat hiljem. Piibel kirjutati 25 aastat peale seda, kui Jeesus
oli tõusnud taevasse. Ka sellel, kui palju meil on Piibli käsikirjalisi
koopiaid võrreldes muude antiiksete teostega, ka sellel on tähtsus ja
see räägib oma keelt raamatu usaldusväärsusest ja ainulaadsusest.
Herodotose "Historiat" teatakse 10 koopiat, Platoni "Tetralogy" 20
koopiat, Caesari teoseid 10 tükki, Aristotelese teoseid 200 tükki,
Piibli käsikirju üle 24 000 eksemplari. Piibli tekst on säilnud meie ajani
usaldusväärsena ja muutumatuna aastasadade jooksul. Seda võib
usaldada. Sisemisele, välimisele ja bibliograafilisele testile lisaks on
meil prohvetite test. Johannes kirjutab, et Jeesus ütleb, et te
uurite kirjutisi, sest te arvate neis olevat igavese elu ja just need on,
mis minust tunnistavad, ütleb Jeesus. Vana Testament on täis ennustusi
Kristusest, ennustusi, mis said Tema elus sõnasõnalt tõeks ja peaaegu
kõik neist on sellised, mida Jeesus ei saanud ise otsustada täide viia.
Ja just need räägivad selget keelt, et ka meie võime usaldada seda
raamatut. Näiteks Jesaja ennustas Messia sündimist 700 aastat enne
kui see juhtus, samuti ennustas ka tema sünnikohta. Sakarja ennustas
Tema saabumist Jeruusalemma eesli seljas ratsutades. Taavet ennustas,
et Tema mantli peale heidetakse liisku nagu seda tegidki risti juures
rooma sõdurid. Vanas Testamendis on ennustatud ülitäpselt asju, mis said
tõeks Jeesuse elus. Jesaja kirjutab: "Sest otsegu vihm ja lumi tuleb
taevast alla ega lähe sinna tagasi, vaid kastab maad ja teeb selle
sigivaks ning kandvaks, et see annaks külvajale seemet ja sööjale leiba,
nõnda on ka minu sõnaga, mis lähtub mu suust: see ei tule tagasi mu juure
tühjalt, vaid teeb, mis on mu meele järele, ja saadab korda, milleks
ma selle läkitasin!" Jumala Sõnas endas on vägi, mis
sünnitab meis uut elu. Sellepärast me pole targad, kui me ei lase
Jumala Sõnal mõjuda meie elus võimalikult palju. Parim, mida me
võime Piibliga ette võtta, on lugeda seda, kuulata seda, toita sellega
oma elu. Piibel õhutab meid tegema seda regulaarselt, iga päev. See on
toit, mis hoiab meid ühenduses Jumalaga. See mõjutab meis just
seda, mida Jumal tahab. Selles on imeline vägi anda meile toitu iga
päeva jaoks. Sellepärast ma julgustan sind, ma esitan sulle väljakutse
lugeda Piiblit igal päeval. Lase sel mõjutada sinu elu regulaarselt,
võta endale aega igal päeval, võta pliiats ja kasvõi vihik ja kirjuta
sinna küsimus ja märkusi, mis sulle pähe tulevad kui sa loed Piiblit.
Ja kirjuta ka, mida Jumal sulle räägib. Sa üllatud, et Jumal tahab
sinuga rääkida Piibli kaudu. Ma olen ise palju kordi üllatunud. Ma olen
teinud nii, et ma olen lugenud Piibli kirjakohti ja siis ma olen
palvetanud, et mida Sa, Issand, tahad mulle rääkida sellest ja
kirjutanud üles, mis tuleb pähe ja siis ma olen pannud sellise pealkirja,
et mida Sa nüüd räägid mulle ja lasknud pliiatsil käia. See pole
mingi automaatne kirjutamine, vaid see, et Jumal räägib selle teksti
kaudu ja Jumal tõepoolest räägib. Ja on meeletu näha, mida Jumal
suudab selle Piibli teksti ja Püha Vaimu kaudu meile rääkida. Sa saad
näha, et Jumala Sõnas on imeline ja uut elu sünnitav vägi. Nagu Jeesus,
tahab ka Jumal julgustada sind, et pane see proovile ja sa saad näha,
et see toimib. Palvetame koos. Jeesus, tänu selle eest, et Sa oled
andnud meile usaldusväärse ilmutuse enda kohta. Issand, me täname, et
Sa oled rääkinud selle raamatu kaudu ja räägid ka edaspidi selle raamatu
kaudu. Tänu, et see erineb kõigist teistest raamatutest maailmas ja
maailmakõiksuses, kui seal raamatuid on. Issand, me täname, et sa räägid
selle raamatu kaudu ja Sa räägid usaldusväärselt ja sedasi, et me
võime loota, et see on Sinu sõna ja luba meil sirutada oma elu Sinu Sõna
kohaselt. Räägi selle kaudu ja tänu, et Sa räägid, Jeesuse nimel, aamen!
Tänan, et olid vaatamas! Me jätkame sellel teemal kahe nädala pärast.
"Varaaida" varasemaid saateid võid jälgida alati vahepealsetel nädalatel,
ehk siis juba järgmisel nädalal. Seniks, mida muud, kui Jumala õnnistust!
Tõlge: Ülle Kapanen